கேள்வி: கொலோசையர் (நூல்) பற்றி தகவல் சொல்.
பதில்: படிமம்:Vatican StPaul Statue.jpg கொலோசையர் அல்லது கொலோசையருக்கு எழுதிய திருமுகம் (''Letter [Epistle] to the Colossians'') என்னும் நூல் கிறித்தவ விவிலியம் இரண்டாம் பகுதியாகிய புதிய ஏற்பாடு பன்னிரண்டாவதாகவும், தூய பவுலின் திருமுகங்கள் வரிசையில் ஏழாவதாகவும் அமைந்துள்ளது. மூல மொழியாகிய கிரேக்கத்தில் இந்நூலின் பெயர் Epistole pros Kolossaeis (Επιστολή προς Κολοσσαείς) எனவும் இலத்தீன் மொழிபெயர்ப்பில் Epistula ad Colossenses எனவும் உள்ளது [http://en.wikipedia.org/wiki/Epistle_to_the_Colossians கொலோசையர் திருமுகம்]. இம்மடல் தூய பவுல் (திருத்தூதர்) [http://en.wikipedia.org/wiki/Paul_the_Apostle திருத்தூதர் பவுல்] பெயரால் கி.பி. 70-80 ஆண்டுகளில் அவரது சீடர் ஒருவரால் எழுதப்பட்டிருக்கலாம் என்பது அறிஞர் கருத்து. இதை மறுப்போரும் உள்ளனர் [http://www.newadvent.org/cathen/04131b.htm கத்தோலிக்க கலைக்களஞ்சியம் - கொலோசையர்].
கேள்வி: கொலோசையர் (நூல்) - கொலோசையர்: கிறிஸ்து பற்றிய மடல் பற்றி நீங்கள் என்ன அறிந்துள்ளீர்கள்?
பதில்: விவிலியத்தில் கிறிஸ்தியல் விளக்கம் மிகுதியாய்க் கொண்ட நூல் கொலோசையர் திருமுகம் ஆகும். இயேசு கிறித்து இல்லாமல் கிறிஸ்தவர்களாக வாழ இயலாது என இத்திருமுகம் வலியுறுத்திக் கூறுகிறது.
கேள்வி: கொலோசையர் (நூல்) - மடல் எழுதப்பட்ட சூழலும் நோக்கமும் பற்றி விளக்கவும்.
பதில்: சின்ன ஆசியாவிலிருந்த கொலோசை நகரத்தில் பவுல் நேரடியாக நற்செய்தி ஆற்றவில்லை; ஆனால் எபேசு நகரில் அவர் தங்கியிருந்தபோது எப்பப்பிரா மூலமாகக் கொலோசையில் நற்செய்தி அறிவித்தார் (கொலோ 1:7-8). கொலோசை நகரில் ஞான உணர்வுக் கொள்கையின் தொடக்க வடிவமும் யூதச் சிந்தனைகளும் இணைந்த சில கொள்கைகள் பரவிக் கிடந்தன. அக்கொள்கைகளுள் சில: * சடங்கு விதிகளுக்கு முக்கியத்துவம் தருதல் (கொலோ 2:16-17; 3:11); * உடல் ஒறுத்தல் (கொலோ 2:21, 23); * வானதூதர் வழிபாடு (கொலோ 2:18; 2:23); * மனித ஞானத்திலும் மரபிலும் மிகுந்த நம்பிக்கை வைத்தல் (கொலோ 2:4,8). மேற்கூறியவை ஞான உணர்வுக் கொள்கையில் விரவிக் கிடந்தன. இந்நிலையைக் கண்டித்துக் கிறிஸ்தவ உண்மையை நிலைநிறுத்த இத்திருமுகம் எழுதப்பட்டிருக்க வேண்டும். சிறையிலிருந்து எழுதப்பட்டதாகச் சொல்லப்பட்டிருப்பதால் இது "சிறைக்கூட மடல்களுள்" ஒன்றாகக் கருதப்பட்டது. இம்மடல் கி.பி. 70-80 ஆண்டுகளில் எழுதப்பட்டிருக்கலாம்.
கேள்வி: கொலோசையர் (நூல்) - மடலின் உள்ளடக்கம் குறித்து விரிவாக சொல்லுங்கள்.
பதில்: இம்மடலில் இரு பிரிவுகள் உள்ளன. முதல் பிரிவு போதனைப் பகுதியாகவும் (அதிகாரங்கள் 1-2), இரண்டாம் பிரிவு நடைமுறை வாழ்க்கை நெறியாகவும் (அதிகாரங்கள் 3-4) அமைக்கப்பட்டுள்ளன. கொலோசையில் இருந்த போலிப் போதகர்களின் தவறான கொள்கைகளைக் கண்டிப்பதற்காக இத்திருமுக ஆசிரியர் கிறிஸ்துவைக் ''கடவுளது சாயல்'' என்கிறார் (கொலோ 1:15). கிறிஸ்து அனைத்தையும் படைத்தவர் என நூலாசிரியர் கூறுகிறார் (கொலோ 1:16). அனைத்துக்கும் முந்தியவரும், அனைத்தையும் நிலைக்கச் செய்பவரும் கிறிஸ்துவே என்கிறார் (கொலோ 1:17). இத்திருமுகத்தின்படி, இயேசு கிறித்து திருச்சபையின் தலைவர் (1:18), இறந்து இயேசுவின் உயிர்த்தெழுதல் தலைப்பேறு (1:18), கடவுளின் தன்மையை மனித உருவில் நிறைவாய்க் கொண்டவர் (1:19; 2:9), கடவுளோடு நம்மை மீண்டும் ஒப்புரவாக்குபவர் (1:20-22). மடலின் முதற்பகுதியில் (அதிகாரங்கள் 1-2) கிறிஸ்துவின் தன்மையை எடுத்துக்காட்டிய திருமுக ஆசிரியர், இரண்டாம் பகுதியில் (அதிகாரங்கள் 3-4) இப்போதனை கிறிஸ்தவர்களின் வாழ்வில் என்ன தாக்கத்தை ஏற்படுத்துகிறது என விளக்குகிறார். கிறிஸ்தவர்கள் பழைய இயல்பைக் களைந்து புதிய இயல்பை அணிந்துகொள்ள வேண்டும்; குடும்ப வாழ்விலும், தொழிலிலும், பொது வாழ்விலும் தூய்மையைக் கடைப்பிடிக்க வேண்டும் என அவர் அறிவுறுத்துகிறார். இறுதியில், திக்கிக்கு என்பவருக்கு நன்றி கூறி நண்பர்களுக்கு வாழ்த்துக் கூறுகிறார். இவ்வாறு இத்திருமுகம் நிறைவுறுகிறது.
கேள்வி: கொலோசையர் (நூல்) - கொலோசையர் திருமுகத்திலிருந்து ஒரு பகுதி குறித்து விரிவாக சொல்லுங்கள்.
பதில்: கொலோசையர் 1:13-20 "தந்தையாம் கடவுளே இருளின் அதிகாரத்திலிருந்து நம்மை விடுவித்துத் தம் அன்பார்ந்த மகனின் ஆட்சிக்குட்படுத்தினார். அம்மகனால்தான் நாம் பாவமன்னிப்பாகிய மீட்பைப் பெறுகிறோம். அவர் கட்புலனாகாத கடவுளது சாயல்; படைப்பனைத்திலும் தலைப்பேறு. ஏனெனில் விண்ணிலுள்ளவை, மண்ணிலுள்ளவை, கட்புலனாகுபவை, கட்புலனாகாதவை, அரியணையில் அமர்வோர், தலைமை தாங்குவோர், ஆட்சியாளர், அதிகாரம் கொண்டோர் ஆகிய அனைவரும் அவரால் படைக்கப்பட்டனர். அனைத்தும் அவர் வழியாய் அவருக்காகப் படைக்கப்பட்டன. அனைத்துக்கும் முந்தியவர் அவரே; அனைத்தும் அவரோடிணைந்து நிலைபெறுகின்றன. திருச்சபையாகிய உடலுக்குத் தலையும் தொடக்கமும் அவரே. எல்லாவற்றுள்ளும் முதன்மை பெறுமாறு இறந்து உயிர்த்தெழுவோருள் அவர் தலைப்பேறு ஆனார். தம் முழுநிறைவும் அவருள் குடிகொள்ளக் கடவுள் திருவுளம் கொண்டார். சிலுவையில் இயேசு சிந்திய இரத்தத்தால் அமைதியை நிலைநாட்டவும் விண்ணிலுள்ளவை, மண்ணிலுள்ளவை அனைத்தையும் அவர் வழி தம்மோடு ஒப்புரவாக்கவும் கடவுள் திருவுளம் கொண்டார்."
கேள்வி: கொலோசையர் (நூல்) - கொலோசையர் நூலின் உட்பிரிவுகள் குறித்து விரிவாக சொல்லுங்கள்.
பதில்: {| class="wikitable" |- ! பொருளடக்கம் - பகுதிப் பிரிவு ! அதிகாரம் - வசனம் பிரிவு ! 1995 திருவிவிலியப் பதிப்பில் பக்க வரிசை |- | 1. முன்னுரை (வாழ்த்தும் நன்றியும் மன்றாட்டும்) | 1:1-14 | 375 |- | 2. கிறிஸ்துவின் மேன்மை | 1:15 - 2:3 | 375 - 376 |- | 3. போலிப் போதகர்களுக்கு எதிரான எச்சரிக்கை | 2:4-23 | 377 - 378 |- | 4. கிறிஸ்தவ வாழ்வு | 3:1 - 4:6 | 378 - 379 |- | 5. முடிவுரை | 4:7-18 | 379 - 380 |}